Source: http://www.breuerpress.com/2007/02/09/kozszereplonek-minosulnek-az-egyhazi-vezetok/
Timestamp: 2018-01-17 22:05:54
Document Index: 9356288

Matched Legal Cases: ['Bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

közszereplőnek minősülnek az egyházi vezetők | Breuerpress International
közszereplőnek minősülnek az egyházi vezetők
2007. február 9 10:44
A törvény megfogalmazása szerint “közszereplő: az a személy, aki közhatalmat gyakorol, gyakorolt vagy közhatalom gyakorlásával járó tisztségre jelölték, illetve aki a politikai közvéleményt feladatszerűen alakítja vagy alakította”.
Közszereplőnek minősülnek a perbe vont egyházi vezetők, és ki kell adnia az állambiztonsági levéltárnak a rájuk vonatkozó dokumentumokat – mondta ki a Fővárosi Bíróság (FB) csütörtökön kihirdetett elsőfokú ítéletében. Az evangélikus egyház kivételével valamennyi történelmi egyház fenntartásait fogalmazta meg a döntéssel, illetve az eljárással kapcsolatban.
A bíróság hangsúlyozta, hogy minden egyes személynél esetről-esetre konkrétan kell vizsgálni, hogy megvannak-e a “közszereplői minőség” feltételei.
A bíróság döntése ellen fellebbez Veres András szombathelyi katolikus megyéspüspök, mert elfogadhatatlannak érzi, hogy a bíróság kimondja egyházi vezetőkről, közszereplők-e vagy sem. Kijelentette: az a alkotmány szerint az egyház és az állam “szét van választva egymástól”, ugyanakkor az egyházi törvények a katolikus papok számára tiltják is a politikai tevékenységet, a politikában való részvételt.
A református egyház azt közölte: nem értenek egyet a kezdeményezett bírósági eljárással. Ugyanakkor jelezték azt is: az egyháznak is az az érdeke, hogy egyszer és mindenkorra tisztázza, miként is működött az elmúlt negyven év hatalmi struktúrájának egyik eleme és ebben a rendszerben mi volt az egyház szerepe valójában.
A Magyarországi Evangélikus Egyház maximálisan tiszteletben tartja a bíróság elsőfokú döntését, amely szerint közszereplőnek minősülnek a perbe vont egyházi vezetők, és ki kell adnia az állambiztonsági levéltárnak a rájuk vonatkozó dokumentumokat – mondta Prőhle Gergely, az egyház országos vezetője.
Várhatóan fellebbez a bíróság elsőfokú ítélete ellen Zoltai Gusztáv, a Magyarországi Zsidó Hitközségek Szövetségének ügyvezető igazgatója – közölte Egri Oszkár, a Mazsihisz jogi képviselője. Elmondta: vitatják, hogy a bíróság ítélete értelmében Zoltai Gusztáv “feladatszerűen befolyásolná” a politikai közvéleményt.
Ezután fordult az FB-hez felperesként az újságíró, annak megállapítását kérve: közszereplőnek minősülnek-e az egyházak élén álló személyek.
← Háromszoros erősítés Ásatás Jeruzsálem óvárosában →